COMPLETARE DATE CERERE PENTRU ACORDAREA TICHETELOR SOCIALE PE SUPORT ELECTRONIC PENTRU SPRIJINIREA ELEVILOR DEZAVANTAJAȚI

Părinții copiilor de grădiniță și elevilor defavorizați care au venituri reduse și se încadrează în condițiile prevăzute de Ordonanța nr. 83/2023 trebuie să depună la secretariatul școlii o cerere pentru acordarea tichetelor sociale.
Toți cei care s-ar încadra în condițiile programului cu fonduri europene, trebuie să facă o cerere indiferent dacă au deja cardul de anul trecut. Părinții depun la secretariatul școlii cerere pentru obținerea cardului sau pentru a primi suma în cazul în care au deja cardul de anul trecut. 
ATENȚIE: În cazul în care un solicitant are potențiali beneficiari care sunt în unități de învățământ diferite, pe cerere, se vor menționa toți, atât ca beneficiari, dar și în componența familiei, și se depune DOAR la una din unitățile de învățământ. 
În cazul în care a beneficiat de card și în anul școlar / anii școlari 2023-2024,2024-2025, se recomandă ca cererea să fie depusă de titularul cardului, pentru a primi suma de 500 lei, evitând astfel  reemiterea.
Exemplu:
· Solicitant 1 are o cerere cu Beneficiar 1 din unitatea de învățământ 1 și cu Beneficiar 2 din unitatea de învățământ 2.
· Solicitant 1 va depune cererea la unitatea 1, va completa la rubrica dedicată datele pentru Beneficiar 1 și Beneficiar 2, iar unitatea 1 va completa atât beneficiar 1, cât și beneficiar 2.
· Unitatea 1 devine ”proprietarul” cererii, iar orice operațiune pe cerere se poate realiza doar de unitatea la care s-a depus cererea, în cazul acesta unitatea 1
· Unitatea 2 poate vizualiza datele introduse pentru cererea depusă la unitatea 1 pentru că pe cerere există beneficiarul 2 care aparține de unitatea 2


